Laakbare aanslag op Dirkie van der Spuy se vryheid van spraak. | hier staan ek
André Bartlett eis saam met 171 ander mense dat Ds Dirkie van der Spuy van sy pos in die moderatuur onthef word.
Hy skryf aan dr Gustav Claassen:
Dit is vir ons moeilik om te dink dat hy (Dirkie van der Spuy) kan voortgaan om hierdie leiersrol in die moderatuur en in die moderamen te vervul sonder om die verdeeldheid wat daar reeds in die kerk is, verder te versterk.
Die rede? Ds van der Spuy het dit durf waag om sy geloof in die integriteit van die Bybel in die openbaar uit te spreek. Hy het in ‘n brief aan sy gemeente (Moreleta Park) geskryf:
Bartlett maak tereg die aanname dat van der Spuy sy teologie as dwaalleer beskou. En dit is dwaalleer. Kyk maar wie die 2e ondertekenaar van die brief is: Prof Julian Muller. Muller beskou homself as ‘n panenteis en verwerp dus die Christelike leer van die Drie Eenheid. Hy ontken ook die Goddelike openbaring van die Bybel:
Julian Muller: Die Bybel dra nie inherent gesag nie. Ons is nie Bybelaanbidders nie. Die gesag wat die Bybel dra, is gesag wat deur die tradisie van die geloofsgemeenskap waarvan ons deel is, daaraan toegeken is. Binne ons geloofstruktuur dra die Bybel groter gesag as ander geskrifte. Dit beteken egter nie dat die Bybel nie ook aan kritiese wetenskaplike ondersoek onderwerp moet word nie. Dit gaan meer oor die verstaan van en interpretasie van die Bybel as oor ’n soort pietistiese aanhang van en selfs aanbidding van die Bybel as boek.
Muller sê ook self dat hy die Christelike geloof agtergelaat het: : “Aan die ander kant weet ek dat ek onherroeplik aanbeweeg het en nou gefassineer en geïnspireer word deur nuwe denkraamwerke oor God.”
Muller se teologie kan geensins as Christelik beskou word nie, in teendeel, dit is nader aan Abel Pienaar se afrikaner-buddhisme as aan die Bybel. Vir ‘n meer volledige evaluasie van Muller se verwerping van die Christelike geloof, lees hierdie artikel (kliek).
Dus wat hier gebeur is dit:
Dirkie van der Spuy skryf aan sy gemeente dat hy glo dat God homoseks verwerp as sonde. Die oorsprong van hierdie geloof is natuurlik die Bybel, en dat die Bybel dit leer is onbetwisbaar.
André Bartlett en die Julian Muller val hom daaroor aan, maar in plaas daarvan dat hulle hulleself uit die Bybel en belydenisskrifte regverdig en die besluit aan die lesers oorlaat, eis hulle dat hy sy pos in die moderamen verloor. Ds van der Spuy het geen tugwaardige sonde gepleeg nie.
Kerkorde van die NG Kerk 2013, Artikel 61 Tugwaardige sondes
61.1 Sondes wat tot tug lei, is sondes wat indruis teen die Woord van God en die Belydenis van die Kerk.
61.2 Sondes wat openbare aanstoot gee of wat na aanleiding van die voorskrifte van Matteus 18:15 – 17 onder die aandag van die Kerk kom, stel die oortreder(s) bloot aan ’n amptelike tugondersoek.
61.3 Wangedrag deur werknemers van die kerk in terme van diensverhoudinge kan ook tugwaardige sondes wees.
Hulle vra dus nie dat daar ‘n tugondersoek teen hom gedoen word nie. Hulle eis bloot sy kop. Wat Bartlett en Muller pleeg is nie vryheid van spraak nie. Omdat hulle eis dat hy afgedank word, is dit ‘n direkte aanval op Ds van der Spuy se vryheid van spraak.
Dit is laakbaar. Veral in die lig dat Julian Muller self verklaar dat hy die Christelike geloof agter gelaat het.
Hierdie insident wys een feit hard en duidelik: Die verskille tussen ons is onoorbrugbaar.
Dit is tyd dat buddhiste soos Julian Muller en hulle meelopers soos Bartlett hulle goed vat en loop. Ons het die evangelie aan hulle verkondig. Ons het hulle gesmeek om tot bekering te kom. Ons het hulle onder die kerklike tug probeer plaas (sonder sukses).
Ons kan nie meer in dieselfde kerkgenootskap wees nie.
Moenie ‘n fout maak nie. Hierdie mense is nie Christene nie, en hulle het nie ‘n Christelike agenda nie. Julian Muller se naam op nommer twee is die bewys.
Ns. Hierstaanek het self al ‘n uiters kritiese artikel teenoor Ds van der Spuy publiseer. Ons het hom egter nie probeer stilmaak deur te eis dat hy afgedank word nie!
Dirkie van der Spuy se brief.
Bartlett en Muller se brief
Willem Petrus du Plessis
Aneleh Fourie le Roux
35 thoughts on “Laakbare aanslag op Dirkie van der Spuy se vryheid van spraak.”
Pingback: Julian Muller se teologie is reeds deur Athanasius as kettery ontbloot. | hier staan ek
Pingback: Ope brief aan Ds Dirkie van der Spuy | hier staan ek
14/11/2016 at 5:34 pm
Ek moet byvoeg, dit is n aanval op sy godsdiensvryheid, omdat daar nie sprake is van ‘n tugwaardige sonde nie.
14/11/2016 at 5:36 pm
Jean Oosthuizen se berig in Netwerk24 was ewe laakbaar. Dit is baie duidelik dat die Bybel, die Woord van God, in sy oë geen gesag dra nie: http://www.netwerk24.com/Nuus/Algemeen/iets-sieks-agter-moreletapark-se-skrifverwringing-20161112
14/11/2016 at 5:37 pm
Ons ken hom mos as die koning van die kletskerk…
14/11/2016 at 6:07 pm
Andre ek wil graag twee vrae aan u en die 171 ondersteuners vra as ek mag?
As Die NG Kerk en die leierskap (Dirkie) ingesluit en duisende gelowige lidmate dan in jul Skriftuurlike opinie en oortuiging so verkeerd is – geld die leering uit Die Here se Woord nie “gaan weg van hierdie dwaalleraars,distansieer julle van hulle en groet hulle selfs nie!”
Soek die mens sy saligheid by n Kerk of by God om die ewige lewe te verkry?
As jul oortuiging hierop “by God” is wil ek julle ondersteun om bg.stelling te gehoorsaam en in vrede aan te beweeg!
God sal beslis in Sy oordeel eendag die bepalende faktor wees!
15/11/2016 at 7:42 am
‘n Mens kan nie eers sê die duiwel is los in die NGK nie … want hy (sy? dit?) bestaan mos nie ? 😉
14/11/2016 at 6:30 pm
14/11/2016 at 7:22 pm
Dirkie vd Spuy het nog nêrens so ver ek weet, dit duidelik in die openbaar op rekord gestel dat hy homoseks as sonde beskou nie.
Moet mens dit aflei uit die feit dat hy Moreletapark se leraar was toe hulle die homoseksuele orrelis afgedank het ‘n paar jaar gelede & dat hy nou in sy brief melding maak van Moreleta (sy gemeente) se inset by die Spes Alg Sinode?
Hy het nie standpunt ingeneem na die Alg Sin van 2015 nie, selfs nie nadat ek ‘n ope brief aan hom geskryf het nie (kyk op hierstaanek).
In die ope brief het ek om gevra waarom hy nie terstond vd Moderatuur bedank nie.
Hy het in sy kort antwoord (ook op hierstaanek te sien) niks wesentlik geantwoord nie.
Ironies genoeg, vra die ander kant nou dat hy bedank.
Die NGK & Dirkie pluk nou die vrugte vd pad wat hul geloop het.
Dirkie het ‘n dubbele rol gespeel & dit backfire nou, want die ander kant kap hom nou ook.
Of hy werklik tot besinning gekom het, moet mens sien.
Wat is sy standpunt mbt par 4.6 & 4.8 vd 2016 Spes Alg Sinode se besluit?
Dit is dieselfde inhoud as 2015 se besluit.
Hoe kan hy dit as ‘n oorwinning vir God beskryf?
Die pos van hierstaanek hierbo gaan oor vryheid van spraak.
Daarmee het ek geen probleem nie & sal die beginsel mbt Dirkie se vryheid van spraak 100% verdedig.
Maar hy het steeds nie hom uitgespreek teen 4.6 & 4.8 nie.
14/11/2016 at 7:34 pm
Sommie, my persoonlike opinie is dat nie net Dirkie nie, maar ‘n groot aantal behoudende predikante deur die sinodebedluit mislei is.
Ek dink Dirkie het ‘n gebrek aan insig. Of hy egter sgv stilweg ondersteun, glo ek nie.
Wat ek wel weet is dat Bartlett se brief en optrede onaanvaarbaar is, veral gesien in die lig van Muller se bewese kettery. Bartlett het Muller help verdedig teen Ferdie Mulder. Hy was sy sekondant. Ons moet dit ook nooit vergeet nie.
Dis tyd dat Muller, wat vir JARE kontrakbedrog met die NGK gepleeg het, homself onntrek van die NGK se sake.
15/11/2016 at 6:47 am
Sorry opduimpie gemis en afduimpie raakgetik … herstel asb
15/11/2016 at 7:06 am
Kannie… Maar ek sal jou dié keer vergewe…
15/11/2016 at 7:22 am
As n mens die vrug van die 2016 se spesiale Sinode in ag neem dink ek uit bg. dat ons nooit sal weet watter positiewe rol Dirkie daarin gespeel het deur daar te wees toe dit met tye nodig was! Broers laat ons nie ondermekaar nou klippe gooi maar slegs Die Here dank vir die uitkoms wat Hy bewekstellig het!
14/11/2016 at 7:33 pm
Uit hierstaanek sevorige aanhaling vd besluite van 2016:
4.6. (Die Algemene Sinode) is oortuig dat enige persoon wat die genade van die Here deelagtig is en Jesus Christus as Here bely, ongeag seksuele oriëntasie, ‘n volwaardige lidmaat van die kerk is en as sodanig as ongesensuurde lidmaat volle toegang het tot al die ampte in die kerk.
15/11/2016 at 6:19 am
Somie selfs ek was verward met die eerste berigte wat die lig gesien het na die 2016 Sinode!
15/11/2016 at 7:25 am
Watter goeie uitkoms?
Daar het niks verander sedert 2015 nie want gemeentes kan nou doen wat hulle wil.
15/11/2016 at 7:50 am
Se opreg jammer -weereens verkeerde inligting ontvang en hierdie punt werklik vaag gestel!
15/11/2016 at 7:47 am
WAAROM SOVEEL PROMINENSIE?? Laakbare aanslag gaan voort! VOORBLAD van Beeld vandag. http://www.netwerk24.com/Nuus/Algemeen/dirkie-se-brief-beskuldiging-van-kwalik-bedekte-kettery-20161114
15/11/2016 at 7:48 am
Regso. Hulle is ketters.
15/11/2016 at 7:52 am
Die kerk sisteem is korrup en lankal nie gebasseer op die Woord van God nie. Ware kinders van God moet begin opstaan en uitbeweeg. Ware kinders moet ten bloede toe stry vir die waarheid. Die NG sinode en dit waarvoor hul staan is blatant in stryd met Die Waarheid wat red. Ons moet Christenskap begin definieer vanuit die Woord en nie die “kerk” nie, want die “kerk” is ‘n klug.
15/11/2016 at 8:48 am
Hier is betroubare inliging ontvang.Ek haal aan:
“Nelis Jansen van Rensburg (moderator) interpreteer die hele saak (teenstrydig met afgelope Sinode besluite) dat gemeentes self kan besluit en doen.Dit is nie die bedoeling aagesien dit absoluut teenstrydig is .Die gemors wat daar nou heers is duidelik die aanhef van skeuring of iets.
Ons ween saam met die engele en Die Heilige Gees oor die greep wat die wereld oor die Kerk gekry het”.
Wynand jy is so reg! Wat stel jy voor oor so n eensydige besluit van n sittende moderator?
15/11/2016 at 8:50 am
Paragraaf 1 van die besluit sê dit is nie afdwingbaar nie.
Ek stel voor dat hy aangesê word om te bedank, Jannie.
15/11/2016 at 9:46 am
Die koerante is NIE DIE KERKLIKE WEG NIE! Mat 18 vers 15: “As jou broer verkeerd opgetree het teen jou, gaan wys hom tereg waar julle eenkant alleen is. As hy na jou luister, het jy jou broer teruggewen.” Ook verdere verse. Hoeveel van die 172 (meesal dominees EN dosente!) het DIE weg gevolg?? Indien nie, wat presies is die strategie daaragter om die koerante te gebruik?
DIE NG KERK MOET STERF..
Hy kan nie langer so voortbestaan nie..
Ek het die volgende sms aan Beeld gestuur vir hul sms rubriek:
“Die NGKerk moet sterf in sy huidige vorm. Lig & duisternis kan nie saam bestaan nie.”
Nou het Bartlett n petisie teen vd Spuy op Change.org begin om uiteindelik die petisie aan die AS te oorhandig en hy dryf dit van sy Facebook blad af. Ek hoop almal wat teken is wel lede van die NG Kerk. Kerkordelik kan jy nie kla as jy nie lid is nie. Ek sien nie dat hy aandui dat dit slegs vir NG lidmate is nie. Party mense gaan werklik uit hulle pad om die NG Kerk in die algemene publiek skade te berokken en dan sê hulle hulle is lief vir die NG Kerk.
15/11/2016 at 9:46 pm
Ek sien in e-Kerkbode Neels Jackson hou mooi telling en pas die “172” aan …
16/11/2016 at 10:36 am
Het jy ‘n skakel?
Ek vind dit nie op Change.org nie
16/11/2016 at 7:20 pm
16/11/2016 at 10:55 am
Die 172 is op e-Kerkbode na iets oor die 200 aangepas… ek soek skakel en stuur.
… weer die “bloedspatsel” ikoon agter… http://kerkbode.christians.co.za/2016/11/14/172-protesteer-teen-dirkie-se-brief/
Alida Coetzee said:
16/11/2016 at 11:01 am
Ds Dirkie, sê baie dankie vir die aanvalle. Die Woord wat lewend geword en onder ons kom woon het, sê as jy Godvrugtig wil lewe sál jy vervolg word. Halleluja!!!!
Baie dankie dat jy die Waarheid kies!! God Almagtig sal jou eer daarvoor!!!
Mag God jou vervolgers seën!!
Hierdie saak is werklik net n “storm”in n teekoppie!
Hierdie groepie toon net hul eie “geestelik vrug” aan die wereld deur hul optredes en om hulself te ontbloot vir wie hulle werklik is!
Sou hulle aanraai om Die Almagtige God te vrees voor hy Sy toorn oor hulle uitstort!
16/11/2016 at 11:57 am
Regsinnige dominees, ek moedig julle aan:
Preek weer die hele Woord van God in die krag van die Heilige Gees, Preek al die atribute van God ook sy toorn en oordeel oor sondaars wat weier om hul te bekeer, maar Sy genade in Christus om met ope arms, soekende en berouvolle sondaars te ontvang, te vergewe en nuut te maak.
Lees R. Albert Mohler Jr. se boek “We cannot be silent”
Luister hierdie reeks – ‘n uitleg van die boek Titus deur Stuart Olyott “When the Church is in a mess”
[audio src="http://gcsmedia.info/nuni/mp3_24/K0038-04.mp3" /]
[audio src="http://gcsmedia.info/nuni/mp3_24/K0038-05.mp3" /]
[audio src="http://gcsmedia.info/nuni/mp3_24/K0038-06.mp3" /]
Gewone lidmaat, is jy in ‘n gemeente waar die Ds. die gesag van die Skrif ondermyn, jou voer met ryswater en storietjies, en sogenaamde moderne navorsing en kennis wat die Woord weerspreek, wel die Bybel is God se Woord, nie mense woorde oor God nie, vir jou raai ek aan:
2 Kor 6:17,18 “Daarom, gaan onder hulle uit en sonder julle af, spreek die Here; en raak nie aan wat onrein is nie, en Ek sal julle aanneem; 18 en Ek sal vir julle ‘n Vader wees, en julle sal vir My seuns en dogters wees, spreek die Here, die Almagtige.”
Soek ‘n kerk waar die hele Woord uitgele word voordat jou siel heeltemal sterf
27/11/2016 at 3:53 pm
So lank as wat die NG Kerk en eendersdenkende denominasies die Woord van God net ten dele onderskryf en verkondig, sal daar onenigheid en dwaalleringe in hul kerke voorkom. Hoekom? Bloot omdat die Persoon, krag en werking van die Heilige Gees afgewater word. Die Drie-eenheid van God word welliswaar erken en van die preekstoel af verkondig, maar bitter min meer. Ons word gedurigdeur herrinner dat ‘n Christen die vrug van die Gees in sy of haar lewe moet openbaar. Maar bitter min, indien enige kere, het ek ‘n preek gehoor waar daar melding gemaak is dat dit slegs kan geskied deur die kragtige werking van die Heilige Gees en nie uit menslike strewe nie. Nou sal daar seker ‘n klompie wees wat my herrinner dat as mens Jesus Christus as jou persoonlike verlosser aanneem, ons automaties die Heilige Gees ontvang en dat die vrug daarvan dan outomaties in ‘n mens sigbaar word. Maar miskien het ek dit al die 45 jare wat ek ‘n lidmaat van die NG Kerk was, mis. Ek het verstaan dat ek daarna moet streef en werk om die vrug van die Gees in my lewe te kan laat sigbaar word. Sjoe, watter innerlike stryd het ek nie vir jare beleef nie! Net eenvoudig NOOIT ENIGE vrug in my lewe gesien nie en so onder geweldige veroordeling van my Kindskap gekom! Vandag verstaan ek die rede daarvoor, nadat ek die alternatief gesien en ervaar het. As die Heilige Gees nie in Sy volheid(persoon,krag, werking, manifistasie)van die preekstoel af erken en verkondig en be-oefen word nie, sal daar geen skrifgetrouheid, vrug en wat nog te se van gawes in die kerk sigbaar wees nie. Die Heilige Gees sal Homself nie op mense afdwing nie. Dit bly ons keuse of ons Hom in Sy volheid wil erken of nie. Dit verklaar dan die Algemene Sinode se dwaling in 2015 rakende die erkenning van gay-huwelike. Afwesigheid van die gawe van ‘n woord van wysheid, woord van kennis, onderskeiding van geeste ens. En is dit nou nie heel ironies dat die NG Kerk gemeente Moreletapark, waar ek laaste keer lidmaat was voor ek die NG Kerk verlaat het, dit die begin was waar ek die waaragtige, kragtige werking van die Gees begin ervaar het, wat my op my pad na die soeke van Sy volle kragtige werking in my lewe, gesit het. En dat Ds Dirkie van der Spuy, as stigter/hoof-leeraar van die gemeente en stem wat uit die woestyn opklink, nou so aangeval word. Ek laat die volgende skrifte na vir oordenking. Hand 2:1-4 – Petrus en res van die dissipels het die Heilige Gees ontvang soos Jesus hul belowe het dat Hy vir hulle ‘n Helper sal stuur in Sy plek en dat hulle meer kragtige dade sal verrig as wat Hyself het. Hand 4:31- Petrus en Johannes word WEER met die Heilige Gees vervul. Volgens NG Kerk word mens slegs eenkeer, met aanneem van Jesus as jou persoonlike Verlosser vervul met die Heilige Gees. Matt 25 – tien maagde. 5 het ekstra olie gehad en 5 het nie ekstra olie gehad om deur die nag hul lampies te laat aanhou brand tot die Bruidegom sou kom nie. Olie- simbolies van die Heilige Gees. Gaan die NG Kerk nie dalk onder daardie 5 maagde val wat nie genoeg olie het om deur die laaste dae voor Jesus se teruggekoms enduit by die Waarheid, soos vervat in die Woord van God te hou nie, juis omdat hulle nie glo aan die volle werking van en rondom die Heilige Gees nie en so op dwaalwee gelei word en wanneer Jesus kom, hulle nie daar gaan wees om Hom te ontmoet nie?